DOM ZDRAVLJA DUBROVNIK

Dr.Ante Starčevića 1

20 000 Dubrovnik

Datum: 11.10.2022.

Obrazloženje Financijskog plana

Doma zdravlja Dubrovnik za 2023.g.,

te projekcija za 2024. i 2025.g.

**Sažetak djelokruga rada:**

Dom zdravlja Dubrovnik obavlja sljedeće djelatnosti:

- Sudjelovanje u nastavnom radu na obuci i usavršavanju zdravstvenih djelatnika , te obavljanje stručnih administrativno-tehničkih i komercijalnih poslova za bivše zaposlenike Doma zdravlja koji su ostvarili pravo na privatizaciju djelatnosti

- Sanitetski prijevoz

- Obiteljska medicina

- Dentalna zdravstvena zaštita

- Zdravstvena zaštita žena

- Zdravstvena zaštita predškolske djece

- Medicina rada

- Laboratorijska dijagnostika

- Radiološka djelatnost – ortopan

- Patronažna zdravstvena zaštita

- Zdravstvena njega

- Palijativna skrb bolesnika

- Specijalističko-konzilijarna zdravstvena zaštita , dijagnostika i medicinska rehabilitacija, osim bolničkog liječenja iz područja ortodoncije i oralne kirurgije

- Specijalističko-konzilijarna zdravstvena zaštita

- Klinička radiologija

**Prihodi i primici u 2023. godini:**

Prihodi i primici Doma zdravlja Dubrovnik za 2023. godinu, kao i projekcije za 2024. I 2025. godinu planirani su na temelju ostvarenih prihoda u 2021. godini, procjene prihoda za 2022. godinu, te procjene prihoda za 2023.g.

Prihodi i primici sastoje se od : vlastitih prihoda, prihoda temeljem ugovora s HZZO-om, prihoda od nadležnog proračuna (decentralizirana sredstva, programa ustanova u zdravstvu, te poticanje mjera za zdravstvene radnike), prihoda za posebne namjene (participacija, dopunsko osiguranje), pomoći, donacija, te prihoda od prodaje ili zamjene nefinancijske imovine.

Ukupni prihodi i primici planirani u 2023.g. iznose 6.249.653 Eur što umanjeno za donos manjka od 164.203 Eur čini 6.085.450 Eur raspoloživih prihoda.

Najveći dio prihoda čine prihodi od HZZO-a (673) koji su u 2023.g. planirani u iznosu 4.998.192 Eur troše se uglavnom na troškove za zaposlene, materijalne troškove, te rashode za usluge.

Vlastiti prihodi (641, 642, 661, 683) planirani u iznosu 810.670 Eur uglavnom su rezultat prihoda od zakupa prostora, prefakturiranih zajedničkih troškova, usluga medicine rada, te Covid testiranja. Iz vlastitih prihoda financira se jedan dio rashoda za zaposlene, razni materijalni rashodi i financijski rashodi, te dio rashoda za nebavu nefinancijske imovine.

Prihode od nadležnog proračuna (671) čine Decentralizirana sredstva u iznosu 199.748 Eur, a namijenjeni su za usluge tekućeg i insvesticijskog održavanja, računalne usluge, te nabavu nefinancijske imovine. Prihodi od nadležnog proračuna sastoje se još od prihoda iz Programa sufinanciranje hitne medicinske pomoći u turističkoj sezoni, Programa poticanje mjera za zdravstvene radnike, Sufinanciranje palijativne skrbi, te Sufinanciranje zdravstvene zaštite na otocima i poslovne djelatnosti, koji su planirani u iznosu 64.343 Eur.

Prihode od Pomoći čine Pomoći od izvanproračunskih korisnika (HZZO- 634), Pomoći iz proračuna koji nije nadležan (636), te Pomoći iz državnog proračuna temeljem prijenosa EU sredstava (638), a namijenjeni su uglavnom za financiranje rashoda za plaće, doprinose na plaće, te ostalih troškova po sklopljenim ugovorima.

Prihode za posebne namjene (652) čine prihodi od participacija i dopunskih zdravstvenih osiguranja pacijenata, planirani su u iznosu 44.500 Eur, troše se na plaće i doprinose na plaće.

**Rashodi i izdaci u 2023.g.:**

Rashodi i izdaci Financijskog plana za 2023.g., te projekcije za 2024. I 2025.g. planirani su na temelju rashoda i izdataka ostvarenih u 2021.g., te na temelju procjenjenih rashoda i izdataka za 2022.g., te procjene rashoda i rasta troškova u 2023.g.

Planirani su ukupni rashodi i izdaci u iznosu 6.249.653 Eur, što uključuje rashode ostvarene u 2023.g. (6.085.450 Eur), te prenesni manjak iz prethodne godine (164.203 Eur).

Najveću stavku rashoda čine rashodi za zaposlene (31) koji su planirani u iznosu 4.430.000 Eur, a odnose se na plaće (311= 3.700.000 Eur) , doprinose na plaće (313= 610.000 Eur), te ostale rashode za zaposlene (312 - regres, božićnica, otpremnine, darovi za djecu i sl.= 120.000 Eur), pokrivaju se najvećim dijelom iz prihoda od HZZO-a, zatim iz vlastitih prihoda, te manjim dijelom iz prihoda od nadležnog proračuna, prihoda za posebne namjene, te pomoći.

Materijalni rashodi (32) planirani su u iznosu 1.530.000 Eur, financiraju se iz vlastitih izvora, prihoda od HZZO-a, iz decentraliziranih sredstava, te jedan mali dio iz donacija. Materijalni rashodi planirani su kako slijedi:

321 – Naknade troškova zaposlenima – 165.000 Eur

322 – Rashodi za materijal i energiju – 640.000 Eur

323 – Rashodi za usluge – 650.000 Eur

329 – Ostali nespomenuti rashodi poslovanja – 75.000 Eur

Financijski rashodi (343) planirani su u iznosu 9.000 Eur, pokrivaju se iz vlastitih izvora.

Planirani su rashodi za nabavu nefinancijske imovine (4) u iznosu od 116.450 Eur, financiraju se uglavnom iz Decentraliziranih sredstava, dijelom iz vlastitih izvora i prihoda od nefinancijske imovine. Nabava nefinancijske imovine planirana je kako slijedi:

422 – Postrojenja i oprema – 70.000 Eur, odnose se na nabavku razne uredske opreme i namještaja , računala, medicinske opreme, uređaja i sl.

451 – Dodatna ulaganja na građevinskim objektima – planirana su u iznosu 46.450 Eur, odnose se na uređenje potkrovlja glavne zgrade Doma zdravlja.

Rezultat poslovanja -164.203 Eur, rezultat je nedostatnih prihoda od HZZO-a i iz nadležnog proračuna za pokriće sve većih rashoda poslovanja i nabave nefinancijske imovine, proizišlih iz rasta plaća zaposlenih, rasta cijena energenata, materijala i sl. Dom zdravlja Dubrovnik planira manjak pokriti u 2023.g.

**Projekcije Financijskog plana za 2024. I 2025. godinu:**

Projekcijama su planirani ukupni prihodi i primici za 2024.g. u iznosu 6.292.961 Eur, te ukupni rashodi i izdaci u iznosu 6.292.961 Eur, dok su za 2025.g. planirani prihodi i primici, te rashodi i izdaci u iznosu 6.372.961 Eur.

**Obrazloženje programa Financijskog plana za 2023., 2024. I 2025. godinu:**

**Organizacijska klasifikacija:** Dom zdravlja Dubrovnik

**Razdjel 108** - Upravni odjel za zdravstvo, obitelj i branitelje

**Glava 02 -** Ustanove u zdravstvu

**Podglava 31712** - Dom zdravlja Dubrovnik

**Programska klasifikacija** Financijskog plana Doma zdravlja Dubrovnik sastoji se od sljedećih programa:

1. Poticanje mjera za zdravstvene radnike, Aktivnost: A101212T121209

2. Sufinanciranje zdravstvene zaštite na otocima i poslovne djelatnosti, Aktivnost : A101212A121203

3. Sufinanciranje hitne medicinske pomoći u turističkoj sezoni, Aktivnost : A101212A121202

4. Informatizacija zdravstvenih ustanova, Aktivnost: A101209K120904

5. Održavanje zdravstvenih ustanova , Aktivnost: A101209A120901

6. Opremanje zdravstvenih ustanova, Aktivnost: A101209K120902

7. Kapitalna ulaganja u zdravstvene ustanove, Aktivnost: A101209K120903

8. Pružanje usluga izvan ugovora s HZZO-om, Aktivnost: A101212A121213

9. Pružanje usluga temeljem ugovora s HZZO-om, Aktivnost: A101212A121212

10. Usavršavanje zdravstvenih radnika i podizanje kvalitete zdravstvene zaštite, Aktivnost: A101212A121214

11. Sufinanciranje palijativne skrbi, Aktivnost: A101212T121215

**Funkcijska klasifikacija** Financijskog plana Doma zdravlja Dubrovnik sadrži rashode i izdatke koji se definiraju kao:

- 0721 – Opće medicinske usluge

- 0732 – Usluge specijalističkih bolnica

- 0760 – Poslovi i usluge zdravstva koji nisu drugdje svrstani.

**Ekonomska klasifikacija** Financijskog plana prikazana je kroz treću razinu kontnog plana prihoda i primitaka, te rashoda i izdataka.

**Lokacijska klasifikacija** – poslovi Doma zdravlja Dubrovnik odvijaju se unutra Dubrovačko-neretvanske županije.

Pojašnjenje programa:

**1. Program Poticanje mjera za zdravstvene radnike** – sredstva za ovaj program osigurana su u proračunu Dubrovačko-neretvanske županije, a namijenjena su za financiranje specijalizacije jednog liječnika specijalizanta. Cilj ovog programa je pomoći zdravstvenoj ustanovi osigurati potrebni liječnički kadar u narednim razdobljima.

**2**. **Program Sufinanciranje zdravstvene zaštite na otocima** – sredstva Dom zdravlja Dubrovnik dobiva iz nadležnog proračuna, služe za sufinanciranje troškova medicinskog tima na otoku Koločepu, a cilj je osigurati stalnu medicinsku skrb na otoku za vrijeme Srpnja, Kolovoza i Rujna. Također ova sredstva služe i za financiranje nadstandardnog dijela tima sanitetskog prijevoza na području općine Mljet, a ima za cilj podizanje razine kvalitete zdravstvene zaštite na otoku Mljetu.

**3.** **Program Sufinanciranje hitne medicinske pomoći u turističkoj sezoni** – sredstva za provedbu ovog programa Dom zdravlja Dubrovnik prima od nadležnog proračuna. Ovim programom osigurane su turističke ambulante Stari grad, Ston i Mljet. Cilj ovog programa je pružanje dodatne zdravstvene zaštite turistima za vrijeme trajanja turističke sezone.

**4. Program Informatizacija zdravstvenih ustanova –** ovaj program se dijelom financira iz Decentraliziranih sredstava, dijelom iz prihoda od HZZO-a, te vlastitih prihoda. Cilj ovog programa je osiguravanje osnovnih informatičkih potreba potrebnih za nesmetan rad (održavanje računalne opreme i programa), te unapređenje istih kroz nabavu nove opreme (računala, printeri i sl.).

**5.** **Program Održavanje zdravstevnih ustanova** – financira se iz Decentraliziranih sredstava, a odnosi se na na tekuće i investicijsko održavanje građevinskih objekata, opreme i prijevoznih sredstava. Ciljevi ovog programa su poboljšanje kvalitete zdravstvene zaštite, osiguravanje zdravstvenog standarda na području djelovanja Doma zdravlja Dubrovnik, kao i zadovoljavanje zakonskih normi kojima se govori o minimalnim uvjetima u pogledu prostora.

**6**. **Program** **Opremanje zdravstvenih ustanova** – program se financira iz Decentraliziranih sredstava. Odnosi se na opremanje zdravstvenih ustanova potrebnim namještajem, medicinskom opremom, te drugim uređajima. Cilj ovog programa je održavanje, kao i podizanje razine kvalitete zdravstvene zaštite stanovništva.

**7**. **Program Kapitalna ulaganja u zdravstvene ustanove** – financira se iz decentraliziranih sredstava, odnosi se na dodatna ulaganja na građevinskim objektima Doma zdravlja Dubrovnik, u cilju održavanja, te podizanja razine kvalitete zdravstvene zaštite.

**8.** **Program Pružanje usluga izvan ugovora s HZZO-om** – izvori prihoda su prihodi od participacija i dopunskog zdravstvenog osiguranja, te vlastiti prihodi od obavljanja redovnih djelatnosti Doma zdravlja Dubrovnik. Cilj je osigurati podmirivanje obveza prema zaposlenima, dobavljačima, osigurati nabavu potrebne nefinancijske imovine, te ostala sredstva potrebna za normalan i nesmetan rad Doma zdravlja Dubrovnik.

**9.** **Program Pružanje usluga temeljem ugovora s HZZO-om** – izvor prihoda su prihodi za posebne namjene temeljem ugovora s HZZO-om za obavljanje redovnih djelatnosti Doma zdravlja Dubrovnik. Cilj ove aktivnosti je osigurati podmirivanje obveza prema zaposlenima, dobavljačima, te osigurati sredstva potrebna za normalan i nesmetan rad Doma zdravlja Dubrovnik.

**10**. **Program Usavršavanje zdravstvenih radnika i podizanje kvalitete zdravstvene zaštite** – financira se iz Pomoći proračuna koji nije nadležan, pomoći od izvanproračunskih korisnika, te pomoći temeljem prijenosa EU sredstava. Navedena sredstva su uglavnom namjenjena za sufinanciranje plaća liječničkih timova, specijalizaciju liječnika specijalizanta, Covid dodatak 10% za djelatnike koji su u direktnom kontaktu s Covid pacjentima. Cilj ovog programa je osiguravanje dovoljnog broja medicinskih timova koji nisu u timovima HZZO-a, ili ne ispunjavaju kvotu pacjenata, osiguravanje dovoljnog broja liječnika specijalista i sl.

**11. Sufinanciranje Palijativne skrbi –** nadležni proračunovim sredstvima pomaže Domu zdravlja financirati troškove palijativne skrbi.

Ravnatelj:

Branko Bazdan